stanford-oval/wikipedia huggingface dataset:
צ'ן דושיו
ביוגרפיה > ברפובליקה המוקדמת

החל מסוף המאה ה-19 ועד ראשית המאה ה-20, שושלת צ'ינג סבלה משורה של תבוסות צבאיות נגד המעצמות הזרות הקולוניאליות, ובמלחמת סין–יפן הראשונה (1894–1895) והמלחמה נגד הברית של שמונה האומות שפלשו לסין בתגובה למרד הבוקסרים 1901. עם זאת, השחיתות הנרחבת בתוך הביורוקרטיה של צ'ינג השאירה את האימפריה במצב של שיתוק כלכלי מוחלט. על רקע זה הפך צ'ן דושיו לפעיל בתנועה המהפכנית נגד האימפריאליזם הזר וממשלת צ'ינג עצמה.
בזמן שהייתו ביפן, ייסד צ'ן את האיגוד הלאומי הפטריוטי בשנת 1903 ואת יואנג הואי ב-1905. הוא היה סופר בולט ומנהיג פוליטי עד למרד ווצ'אנג ב-1911, שהתחיל את מהפכת שינהאי והביא לקריסת שושלת צ'ינג. בשנת 1912, צ'ן הפך למזכיר הכללי של המושל הצבאי החדש של אנהוי, ובמקביל שימש כדיקן בית ספר תיכון מקומי. עם זאת, צ'ן ברח ליפן שוב בשנת 1913 בעקבות "המהפכה השנייה" קצרת הימים נגד יואן שה-קאי, אך חזר לסין זמן קצר לאחר מכן.
בשנת 1915 ייסד צ'ן את כתב העת "הנוער" בשאנגחאי. בשנת 1916 שונה השם ל"נוער חדש". עד מהרה הפך כתב העת להיות הפופולרי ביותר בסין. כתב העת פרסם מאמרים שתקפו את המוסר הסיני השמרני וקידם את רעיון האינדיבידואליזם. כתב העת היה ביקורתי מאוד על הקונפוציאניזם, ופרסם מאמרים המקדמים אימוץ של מערכת מוסרית מערבית המעריכה את זכויות האדם, הדמוקרטיה והמדע.
צ'ן הצטרף לסגל אוניברסיטת פקין בשנת 1917 כדיקן האוניברסיטה, בהזמנתו של צאי יואן-פיי, שגם שילם על העברת כתב העת של צ'ן לבייג'ינג. קבוצת מחקר מרקסיסטית באוניברסיטה, בהנהגתו של לי דז'או, משכה את תשומת לבו ב-1919. באותה תקופה, ה״נוער החדש״ היה פופולרי מאוד, וצ'ן החליט לפרסם מהדורה מיוחדת על המרקסיזם עם לי דז'או כעורך הכללי של המהדורה. המהדורה של מגזין זה היה הניתוח המפורט ביותר של המרקסיזם שפורסם אז בסין, והגיע קהל רחב בשל הפופולריות של העיתון. החלטתו של צ'ן לפרסם את המהדורה הזאת, ופעילותו בתנועת הארבעה במאי באותה שנה, הניעה את מתנגדים השמרניים באוניברסיטה להכריח אותו להתפטר בסתיו 1919. בערך בזמן שנאלץ לעזוב את אוניברסיטת פקין, הוא נכלא שלושה חודשים על הפצת ספרות ששלטונות פקינג ראו בה חומר נפץ, ודרשו שכל השרים הפרו-יפניים יתפטרו, וכי הממשלה מבטיחה חופש ביטוי. לאחר שחרורו, עבר צ'ן לשאנגחאי והתעניין יותר במרקסיזם ובקידום שינוי חברתי מהיר. התנחלותו באזור הצרפתי. איפשר לו להמשיך את האינטרסים האינטלקטואליים והמדעיים שלו ללא רדיפות רשמיות.
במפלגה הקומוניסטית הסינית > הקמת המפלגה הקומוניסטית הסינית

בשנת 1921 הקימו צ'ן דושיו, לי דז'או ועוד מנהיגים מהפכניים בולטים את המפלגה הקומוניסטית הסינית. מקובל לחשוב כי צ'ן, לי והרדיקלים הסינים האחרים באותה העת (כולל היו"ר העתידי מאו דזה-דונג) הקימו את המפלגה מתוך לימוד של תאוריות מרקסיסטיות, בהשראת המהפכה הרוסית של 1917. לרבים מחברי המפלגה הבולטים ב־1920 הייתה הבנה גרועה מאוד בתאוריה המרקסיסטית. עם הזמן, המהפכנים הבולטים שנמשכו למפלגה הקומוניסטית הסינית הראשונה אימצו בסופו של דבר פרשנות אורתודוקסית יותר לקומוניזם, ואורגנו בהשפעת יועץ של הקומינטרן, גריגורי וויטינסקי, שערך סיור בסין במהלך 1920–1921.
בקונגרס הראשון של המפלגה הקומוניסטית בשאנגחאי נבחר צ'ן (בהיעדרו) כמזכיר הכללי הראשון של המפלגה. בסיועו של לי דז'או, הוא פיתח מה שיהפוך ליחסי שיתוף פעולה מכריעים עם התנועה הקומוניסטית הבינלאומית, הקומינטרן. שיתוף הפעולה עם הקומינטרן יתברר מאוחר יותר כבעיה בעשור הקרוב, שכן יועצים זרים תוקפניים ינסו לכפות מדיניות מסוימת על פי רצונה של מוסקבה ונגד רצונם של מנהיגים בולטים רבים. לעיתים קרובות הדבר הביע את האינטרס הלאומי של ברית המועצות. עד 1922, גודל המפלגה הקומוניסטית כולה בסין היה רק כ-200 חברים, לא כולל חברים מחוץ לסין. צ'ן נשאר המנהיג הבלתי מעורער של המפלגה הקומוניסטית הסינית עד 1927, ולעיתים קרובות כונה "לנין של סין" בתקופה זו.
במפלגה הקומוניסטית הסינית > המאמצים להפיץ את הקומוניזם

צ'ן והקומוניסטים הסינים יצרו ברית עם סון יאט-סן והקוומינטנג ב־1922. אף על פי שצ'ן לא היה משוכנע בתועלת של שיתוף פעולה עם הקוומינטנג, הוא ביצע באי-רצון הוראה של הקומינטרן לעשות זאת. בעקבות שיתוף הפעולה עם הקוומינטנג, הוא נבחר לוועדה המרכזית של המפלגה בינואר 1924.
ב־1927 עם קומוניסטים בכירים אחרים, כולל מאו דזה-דונג ומיכאיל בורודין, הוא שיתוף פעולה הדוק עם ממשלתו הלאומית של ואנג ג'ינג-ויי בווהאן, כדי לשכנע את המשטר של וואנג לאמץ מדיניות פרו-קומוניסטית. מדיניות רפורמת הקרקעות הממשלתית של ווהאן נחשבה פרובוקטיבית דיה כדי להשפיע על גנרלים שונים המתנגדים לקוומינטנג לתקוף את משטרו של וואנג ולדכא אותו. צ'ן נאלץ להתפטר מתפקידו כמזכיר כללי ב-1927, בשל אי שביעות רצונו מההוראה של הקומינטרן להתפרק מנשקו במהלך תקרית 12 באפריל, שהובילה למותם של אלפי קומוניסטים - הידוע בשם טבח שאנגחאי ב-1927, ובגלל חילוקי הדעות על ההתמקדות החדשה של הקומינטרן במרי איכרים.
במפלגה הקומוניסטית הסינית > הסכסוך עם מאו

צ'ן נכנס לעימות עם מאו דזה-דונג ב-1925 על חיבורו של מאו, "ניתוח המעמדות בחברה הסינית". מאו, שקודם על ידי סטלין כנגד המנהיגות הישנה של המפלגה מימי לנין, התנגדו לניתוחיו של צ'ן בסין. בעוד שצ'ן האמין כי מוקד המאבק המהפכני בסין צריך בעיקר להדאיג את העובדים, החל מאו להעלות תאוריה על עליונותם של האיכרים.
אף על פי שזיהה את ערך פרשנותו של מאו למרקסיזם בהתסיסו את האיכרים והפועלים הסיניים למהפכה, התנגד צ'ן לדעתו של מאו שדחה את התפקיד החשוב של הבורגנות במהפכה, שצ'ן קיווה להשיג. בערוב ימיו גינה צ'ן את הדיקטטורה של סטלין, וקבע כי מוסדות דמוקרטיים שונים, כולל שופטים עצמאיים, מפלגות אופוזיציה, עיתונות חופשית ובחירות חופשיות, חשובים מאוד. בגלל התנגדותו של צ'ן לפרשנותו של מאו לקומוניזם, מאו האמין שצ'ן אינו מסוגל לתת ניתוח היסטורי נכון של סין. מחלוקת זו תוביל בסופו של דבר לסיום ידידותם של צ׳ן ומאו והמפלגה הקומוניסטית.
במפלגה הקומוניסטית הסינית > גירוש מהמפלגה

לאחר ששיתוף הפעולה בין המפלגה הקוומינטנג לבין המפלגה הקומוניסטית הסינית התמוטט ב-1927, הקומינטרן האשים את צ'ן וסילק אותו באופן שיטתי מכל עמדות המנהיגות. בנובמבר 1929 הוא גורש מהמפלגה. לאחר מכן, צ'ן נקשר עם האופוזיציה השמאלנית הבינלאומית של לאון טרוצקי. כמו צ'ן, טרוצקי התנגד רבות למדיניות הקומינטרן, וביקר בפומבי את מאמציו של הקומינטרן לשתף פעולה עם הלאומנים. צ'ן הפך בסופו של דבר לדובר של הטרוצקיסטים בסין, בניסיון להשיב לעצמו תמיכה והשפעה בתוך המפלגה, אך נכשל. צ'ן המשיך להתנגד לצעדים של מאו דזה-דונג.
השנים האחרונות

ב-1932 נעצר צ'ן על ידי המשטרה במובלעת הבינלאומית בשאנגחאי, שם התגורר מאז 1927 והוסגר לנאנג'ינג. צ'ן נשפט ונידון לחמש-עשרה שנות מאסר על ידי הממשלה הלאומנית. צ'ן שוחרר על תנאי ב-1937, לאחר פרוץ מלחמת סין–יפן השנייה.
צ'ן היה אחד מהמנהיגים הראשונים של המפלגה הקומוניסטית ששרד את הפכפכות של שנות השלושים, אך הוא מעולם לא הצליח להחזיר לעצמו את השפעה בתוך המפלגה שהקים. בעשור האחרון של חייו הוא נמוג אל תוך הערפל.
המפלגה הקומוניסטית הסינית הצליחה לשרוד את המאבק עם הלאומנים, על ידי בריחה לגבול הצפוני במצעד הארוך של 5–1934, שבמהלכו מאו דזה-דונג התקבע בתודעה הציבורית כמנהיג התנועה הקומיניסטית בסין. למען הישרדותם נאלצו הקומוניסטים להימלט מן הערים שבהן התרכז מעמד הפועלים התעשייתי של סין, וחיפשו מקלט באזורים כפריים נידחים תוך גיוס תמיכת האיכרים. מהלך זה התפרש כהצדקה לעמדת מאו בוויכוח שלו עם צ׳ן. מאו והדור החדש של הקומוניסטים הוביל את המפלגה בסין במשך חמישים השנים הבאות.
ב-23 באוגוסט שוחרר צ'ן מהכלא וסירב להצעות רבות של הלאומנים לשיתוף פעולה איתם. למרות חשיבות המאמץ המלחמתי אמר צ'ן: "צ'יאנג קאי שק הרג רבים מחברי הוא הרג גם את שני בני, הוא ואני לא יכולים להתפייס". באוגוסט 1937 נפגש צ'ן עם ראשי המפלגה הקומוניסטית הסינית בנאנג'ינג. הפגישה הובילה לניסיון מתואם לאפשר לצ'ן לחזור למפלגה. בספטמבר השיב מאו כי צ'ן יוכל לחזור למפלגה אם יסכים לפרוש בפומבי מהטרוצקיזם ולהביע תמיכה בחזית המאוחדת נגד יפן. צ'ן הגיב במכתב לוועד המרכזי של המפלגה הקומוניסטית הסינית, כי הוא הסכים עם קו ההתנגדות שלה, אך לא ויתר על הטרוצקיזם. זה היה הניסיון האחרון להחזיר את צ'ן למפלגה הקומוניסטית הסינית.
צ'ן נסע ממקום למקום עד קיץ 1938, כשהגיע לבירת צ'ונגצ'ינג בתקופת המלחמה השתלב בהוראה. בבריאות לקויה ועם מעט חברים שנותרו, פרש צ'ן דושיו מאוחר יותר לג'יאנג-ג'ין, עיירה קטנה ממערב לצ'ונגצ'ינג, שם מת ב-1942 בגיל 62. הוא קבור במקום הולדתו באנקינג.
מורשת

לאחר כינונה של ועדות ההתנגדות העממית ב-1949, הדוגמה של צ'ן שימשה כדי להזהיר את חברי המפלגה הקומוניסטית שלא לסטות מהאורתודוקסיה המפלגתית. הדבר הודגש במיוחד בדוגמה של שיתוף הפעולה של צ'ן עם ממשלת ואנג ג'ינג-ויי שנחשבה כפעולת בגידה. לאחר מותו של מאו בשנת 1976, נשא הואה גוואנג נאום ששיבח את מאו שדיכא את מתנגדיו "מימין ומשמאל" בתוך המפלגה, וראה בכך את "אחד ההישגים הגדולים של הנשיא המנוח". סילוקו של צ'ן היה הראשון שהוצדק, וסילוק דנג שיאופינג היה האחרון.
ב-1951 יצאה לאור הגרסה הרשמית של ההיסטוריה של המפלגה הקומוניסטית הסינית. בגרסה זו מכונה צ'ן בכינויים כגון: אופורטוניסט בורגני, אופורטוניסט ימיני, קפיטליסט ימיני, אנטי סובייטי, אנטי קוממיטרן, פעיל נגד המפלגה, אנטי מהפכני, בוגד לסין.
ב-1956 אמר מאו דזה-דונג כי צ'ן מייצג את המקרה החמור מכל הסטיות שהיו בהיסטוריה של המפלגה עד אז. תרומותיו של צ'ן למפלגה עברו הערכה מחודשת. ההיסטוריון בהונג קונג, טאנג באולין, כינה את פסק הדין של הו על צ'ן על עיוות הדין הגדול ביותר בהיסטוריה של המפלגה ואף על פי שהערכתו מחדש את צ'ן לא נתמכה באופן רשמי על ידי המפלגה, היא פורסמה בשנת 2009 על ידי הוועדה המייעצת הפוליטית של העם הסיני.
הערות שוליים

1 2  Spence, Jonathan D. (1999). The Search for Modern China. W.W. Norton and Company. p.303
1 2 3 4 5 6 7 8  Chow, Tse-tsung (2009). "Chen Duxiu". Encyclopædia Britannica. Archived from the original on 8 March 2010. Retrieved 25 February 2011.
↑  Anne Shen (2009). Chen Duxiu's Early Years: The Importance of Personal Connections in the Social and Intellectual Transformation of China 1895–1920 (Thesis). Houston, Texas: Rice University.
↑  Spence, Jonathan D. (1999). The Search for Modern China. W.W. Norton and Company. pp. 303-304
↑  Spence, Jonathan D. (1999). The Search for Modern China. W.W. Norton and Company. p. 296
↑  Spence, Jonathan D. (1999). The Search for Modern China. W.W. Norton and Company. p.304
↑  Spence, Jonathan D. (1999). The Search for Modern China. W.W. Norton and Company. p.309
↑  "Comintern". The Columbia Encyclopedia (6th ed.). 2001. Archived from the original on 12 October 2004.
↑  Spence, Jonathan D. (1999). The Search for Modern China. W.W. Norton and Company.p.312
↑  Spence, Jonathan D. (1999). The Search for Modern China. W.W. Norton and Company. pp. 338-339
↑  Benton, Gregor, ed. (1998). Chen Duxiu's last articles and letters, 1937–1942. University of Hawaii Press. ISBN 0-8248-2112-2.
↑  Spence, Jonathan D. (1999). The Search for Modern China. W.W. Norton and Company.p. 543
↑  Spence, Jonathan D. (1999). The Search for Modern China. W.W. Norton and Company.p.615
↑  Weigelin-Schwiedrzik, Susanne (1993). "Party Historiography". In Unger, Jonathan (ed.). Using the Past to Serve the Present: historiography and politics in contemporary China. New York: M.E. Sharpe.p. 154
↑  U.S. Imperialism is a paper tiger Interview with Chairman Mao Marxists Internet Archive 14 July 1956
↑  "Chen Biography Author: Mao Zedong's 'Nobility'" Shenzhen Daily 15 November 2013
↑  The greatest injustice in the history of the CPC: Chen's nine charges all groundless in Declassified documents in the broad historical picture Ye Kuangzheng ed. Chinese Literature and History Press February 2009
| --- | --- |
בקרת זהויות :  NLI: 987007272428805171  BIBSYS: 90399123  BnF: cb12215669t (data)  CiNii: DA03553345  GND: 118924575  ICCU: BVEV064486  ISNI: 0000 0000 8169 5318  LCCN: n81139285  NCL: 804491  NDL: 00625558  NKC: jx20140528001  NLA: 36731855  NLK: KAC200204264  NTA: 147565642  RERO: 02-A026849775  SELIBR: 182808  SNAC: w6ck5wxv  SUDOC: 030817617  Trove: 1439669  VIAF: 209145541834696600473   WorldCat (עם VIAF): 209145541834696600473
בית האחים

| --- | --- |
אין תמונה חופשית
 מידע כללי
 מדינה:  קוריאה הדרומית 
 
 קואורדינטות:  35°09′15″N 129°00′36″E﻿ / ﻿35.15403056°N 129.009975°E﻿ / 35.15403056; 129.009975
 he
 
בית האחים (בקוריאנית: 형제복지원) היה מחנה מעצר (רשמית מתקן רווחה) שנמצא בבוסאן, דרום קוריאה במהלך שנות ה-70 וה-80. במחנה התרחשו הפרות של זכויות אדם קשות ביותר והוא זכה לכינוי "אושוויץ של קוריאה". המרכז זוהה בדרך כלל באופן שגוי כהשראה או בסיס לסדרת הטלוויזיה של נטפליקס משחק הדיונון.
רקע

לאורך שנות ה-50, נאבקה הרפובליקה של קוריאה להתאושש מההרס של מלחמת קוריאה. מדיניות הרווחה בתקופה זו התמקדה בשיכון של יתומים, שנתפסו ככתם על המוניטין הלאומי של דרום קוריאה. במהלך שנות ה-60 החלה החונטה צבאית של פאק צ'ונג-הי להפעיל מאמצים 'לטהר' את החברה מאלה שנראו כ"סמלים של 'עוני' ו'אי-סדר' של הערים". החל משנת 1960, ערים גדולות כמו סאול, בוסאן, דהגו, דייג'ון וגוואנג'ו החלו לבנות 'מתקני מעצר למשוטטין'. מערכת חוקים שנחקקה ב-1961 מיסדה את הקמתם של מתקני דיור למשוטטים. חוק שירותי הרווחה החברתיים משנת 1970 (בקוריאנית: 구 사회복지사업법) הפכו כל משוטט בן 18–65 לזכאי ל"שירותי רווחה חברתית".
בשנת 1975 הכריז משרד הפנים הדרום קוריאני על הנחיית משרד הפנים מס' 410 (בקוריאנית: 내무부훈령 제410호), שחייב את העיריות ואת מחלקות המשטרה המקומיות שלהן להקים "צוותי סיור על משוטטים", שיערכו סיורים סדירים לפחות פעם בחודש. הוראת משרד הפנים מס' 410 הגדירה משוטטים כמי ש"מונעים סדר חברתי בריא בערים ובחברה." הגדרה מעורפלת זו אפשרה לרשויות המקומיות להחליט באופן אוטונומי מי סווג כמשוטט ומי לא. כמו כן, העיר בוסאן והמשטרה המקומית שלה עצרו אנשים רבים שנראו ברחובות, כולל מטפלים, ילדים נטושים או יתומים, ונכים כמשוטטים. במקרים מסוימים, המשטרה לקחה ילדים ללא השגחה למעצר ללא ידיעת הוריהם או האפוטרופוסים שלהם.
חוק ביצוע תפקידי שוטרים קוריאנים של 1953 סיפק בסיס חוקי לכוחות המשטרה לעצור או להעביר את מי שחסרי השגחה מ"מפקח מתאים" והיו "זקוקים לסיוע" לתחנות משטרה, לבתי חולים או למתקני רווחה אחרים. סעיף 3 לחוק חייב את השוטרים לרכוש את הסכמתו של המשוטט לפני מתן סיוע. במקרה בו הייתה אמורה להתקיים "הגנה" משטרתית, נדרשו השוטרים "ליידע בני משפחה או מקורבים אחרים על מקבל הסיוע ללא דיחוי". עם זאת, על פי דיווחי עדים, נהלים אלה ננקטו רק לעיתים רחוקות..
משוטטים שנעצרו הופצו בין 36 מתקני מעצר ברחבי דרום קוריאה. בית האחים היה הגדול ביותר מבין המתקנים הללו. הוא הוקם לראשונה ב-20 ביולי 1960 בגמאן-דונג, בוסאן, בית האחים החל את העסק כבית יתומים תחת השם "בית היתומים של האחים" (형제육아소). עם התרחבות בית היתומים, הוא הפך למרכז אירוח עבור משוטטים כלליים בתחילת שנות ה-70. ביולי 1975, בית האחים חתם על חוזה עם העיר בוסאן והפך לאחד ממתקני המעצר למשוטטים הרשמיים שלה. לאחר מכן, בית האחים עבר לג'ורי-דונג.
הפיצוץ הזה נגד השוטטות התגבר כאשר מאמצי מיתוג מחדש בוצעו על ידי ממשלת דרום קוריאה לקראת משחקי אסיה 1986 ואולימפיאדת סיאול 1988. ב-10 באפריל 1981, עם קבלת דו"ח מפיקוד הביטחון הצבאי על מצב קיבוץ הנדבות בקרב אזרחים נכים, הנשיא צ'ון דו-הוואן, הורה לראש הממשלה נאם דאק-וו "לפגוע בקבצנות ולנקוט אמצעי הגנה למשוטטים". ב-6 באוקטובר, צ'ון הורה לנאם "לוודא שאף מקבץ נדבות לא נמצא ברחובות סיאול" לפני אולימפיאדת 1988.
הערות שוליים

↑  Paula Hancocks, South Korea’s shame: Child victims of Brothers Home abuse still searching for justice, CNN, ‏2016-10-26 (באנגלית)
↑  Laura Masia, Did The Bone-Chilling True Story Of South Korea’s Brother’s Home Inspire Squid Game?, PEDESTRIAN.TV, ‏2025-01-08 (באנגלית אמריקאית)
1 2 3  Kim, Tong-hyung; Klug, Foster (19 באפריל 2016). "AP: S. Korea covered up mass abuse, killings of 'vagrants'". Associated Press News (באנגלית אמריקאית). נבדק ב-26 ביוני 2022. {{cite news}}:  (עזרה)
1 2 3 4  Jae Hyung, Kim (2023). 한국 집단수용시설의 법제도화와 인권침해, 그리고 국가 책임 [The Institutionalization of Collective Detention Centers in South Korea, Human Rights Violations, and the Responsibility of the State]. 기억과 전망. 48: 169–206. doi:10.31008/MV.48.5 – via KISS.
1 2 3 4 5  Hae-nam Park; Il-hwan Kim; Jae-hyung Kim; Ji-hyun Choo; Jong-sook Choi; Jun-chol So; Kwi-byung Kwak; Sang-jic Lee (15 ביוני 2023). "'Big Brother' at Brothers Home: Exclusion and Exploitation of Social Outcasts in South Korea". The Asia-Pacific Journal: Japan Focus. {{cite web}}:  (עזרה)
1 2 3 4 5  장미현. 형제복지원 사건 (兄弟福祉院 事件). Encyclopedia of Korean Culture (בקוריאנית). נבדק ב-14 בספטמבר 2024. {{cite web}}:  (עזרה)
1 2  Jung, Bugyeong (30 במאי 2020). "Brothers' Home: South Korea's 1980s 'concentration camp'". BBC News. נבדק ב-26 באוקטובר 2021. {{cite web}}:  (עזרה)
1 2  Truth and Reconciliation Commission (24 באוגוסט 2020). 형제복지원 인권침해 사건진실규명 결정 관련 참고자료 [References on the decision to investigate the truth about human rights violations at Brothers Home] (בקוריאנית). {{cite web}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בית האחים".
מודל העדפה קישורי

מודל העדפה קישורי הוא שם כולל לתהליכים בהם כמויות מסוימות, למשל הון או קרדיט, מחולקות בין מספר ישויות או אובייקטים על פי הכמות אשר נמצאת כבר ברשותם, כך שלמחזיקים בכמות גדולה יותר יגבר סיכוי גבוה יותר להגדיל את עושרם. "מודל העדפה קישורי" הוא המושג העדכני ביותר מבין השמות שניתנו להתליכים מסוג זה. מודל זה נודע גם תחת השמות תהליך יול, יתרון הצטברותי, העשיר נהיה עשיר יותר, ובשם מדויק פחות אפקט מתי. שמות אלו מיוחסים גם לחוק גיברט. הסיבה העיקרית שמודל זה עורר עניין מדעי כה רב היא שבעזרתו ניתן תחת הנסיבות המתאימות, ליצור התפלגות חזקתית.
הגדרה

מודל העדפה קישורי הוא תהליך סטוכסטי, בו יחידות בדידות של "עושר" הקרויות לרוב "כדורים", מתווספות באופן אקראי, מלא או חלקי, לקבוצת אובייקטים או מכלול, בדרך כלל קרויים "כדים". בתהליך זה מתווספים כדורים בצורה שוטפת למערכת המתחלקים בין הכדים כפונקציה של מספר הכדורים שכבר נמצאים בכל כד. ברוב המחקרים הנפוצים, כמות הכדים גם כן גדלה ללא הרף, למרות, שזהו לא תנאי הכרחי לקיום תהליך ההתקשרות ודוגמאות הוכיחו זאת בעזרת שימור או אף הורדה במספר הכדים. במילים אחרות אם נקביל את ההגדרה לעולם האמיתי נגלה שאנשים נוטים לתת קרדיט לאנשים מפורסמים יותר מאשר לאדם הקטן, זה שפחות ידוע בציבור. אפקט מתי אשר התברר כתגלית מדעית נעשה באופן סימולטני על ידי שני אנשים אחד ידוע בציבור והשני פחות. מהממצאים עלה כי תחת הנסיבות הללו אנשים נטו לתת את הקרדיט על התגלית לאדם המפורסם מבין השניים.
היסטוריה

השימוש, ככל הנראה הראשוני במודל העדפה קישורי נעשה ב-1925 על ידי אדני יול, שהשתמש בתהליך זה כדי להסביר את ההפצה, שמתנהגת לפי חוק ה'הזנב הארוך', של מין (טקסונומיה) לסוג (טקסונומיה) אצל בעלי פרחים. תהליך זה נקרא לעיתים גם "תהליך יול" לזכרו. פרטי ההוכחה בסטנדרטים של היום קשים ולא ברורים משום שהכלים המודרניים לניתוח תהליך סטוכסטי לא היו קיימים בזמנו של יול והוא נאלץ להשתמש בדרכים מסורבלות כדי להוכיח את טענתו.
ההתייחסות המודרנית למודל העדפה הקישורי תוך שימוש במשוואת מסטר נעשתה במחקרו של הרברט סיימון בשנת 1955, בה חקר את התפלגות הגדלים של ערים ותופעות אחרות.
היישום הראשוני של מודל העדפה קישורי נעשה על ידי דקר פרייס ב-1976 (הוא התייחס לתהליך כאל יתרון מצטבר). פרייס גם כן היה הראשון ליישום חוק זה על תהליך גדילה של רשת, כאשר יצר את מה שנקרא היום: רשת נטולת סקאלה. בהקשר של גדילת רשתות זהו התהליך הנלמד ביותר כיום. פרייס גם כן הציע מודל זה כהסבר אפשרי תאוריית הזנב הארוך בתופעות אחרות, לדוגמה בחוק לוטקה לפרודקטיביות מדעית.
היישום ברשת האינטרנט העולמית הוצע ב-1999 על ידי אלברט-לסלו ברבאשי ו-Réka Albert, שתבעו לתהליך את שמו הנוכחי והציעו כי התהליך יכול לתאר רשתות אחרות גם כן. עבור גדילת רשתות, ניתן לעשות שימוש בנראות מקסימלית על מנת להעריך את תבנית הגדילה.
תהליך גדילת רשת בעזרת מודל העדפה קישורי

מודל הBA על שם אלברט-לסלו ברבאשי וRéka Albert הוא אלגוריתם הנועד לחולל רשתות נטולות סקאלה בעזרת שימוש במנגנון מודל ההעדפה הקישורי. האלגוריתם כאן פשוט מאוד. מתחילים את התהליך עם רשת מזערית, בדוגמה המתוארת למטה זוהי רשת עם שני צמתים בלבד. בכל שלב של האלגוריתם צומת חדש נוצר עם לינק אחד או שניים. כל לינק מקשר את הצומת החדש לצומת אחד או יותר הקיימים כבר ברשת. סיכויי ההיקשרות לצומת קיים הוא פרופורציונלי לדרגת הנוד הקיים. לכן, לצמתים בעלי דרגה גבוהה יותר יהיה סיכוי גדול יותר "למשוך" אליהם צמתים חדשים נוספים אשר יגדיל את דרגתם אפילו יותר. בצורה אינטואטיבית, ניתן להסתכל על מודל ההעדפה הקישורי אם חושבים במונחים של מנועי חיפוש המחברים דפי אינטרנט רבים. דף אינטרנט פופולרי עם הרבה קישורים אליו ימשוך אף יותר דפים המקשרים אליו כל הזמן.
ראו גם

אפקט מתי
הזנב הארוך
הערות שוליים

↑  Yule, G. U. (1925). "A Mathematical Theory of Evolution, based on the Conclusions of Dr. J. C. Willis, F.R.S". Philosophical Transactions of the Royal Society B. 213 (402–410): 21–87. doi:10.1098/rstb.1925.0002.
↑  Simon, H. A. (1955). "On a class of skew distribution functions". Biometrika. 42 (3–4): 425–440. doi:10.1093/biomet/42.3-4.425.
↑  Price, D. J. de S. (1976). "A general theory of bibliometric and other cumulative advantage processes" (PDF). J. Amer. Soc. Inform. Sci. 27 (5): 292–306. doi:10.1002/asi.4630270505.
↑  Barabási, A.-L.; R. Albert (1999). "Emergence of scaling in random networks". Science. 286 (5439): 509–512. arXiv:cond-mat/9910332. Bibcode:1999Sci...286..509B. doi:10.1126/science.286.5439.509. PMID 10521342.
↑  Pham, Thong; Sheridan, Paul; Shimodaira, Hidetoshi (17 בספטמבר 2015). "PAFit: A Statistical Method for Measuring Preferential Attachment in Temporal Complex Networks". PLoS ONE. 10 (9): e0137796. Bibcode:2015PLoSO..1037796P. doi:10.1371/journal.pone.0137796. PMC 4574777. PMID 26378457. {{cite journal}}:  (עזרה)
תהליך גדילת רשת על פי מודל ה-BA
מיזומלה מיקרונזית

| מיזומלה מיקרונזית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: דבשניים
סוג:: דבשן מיצומלה
מין:: מיזומלה מיקרונזית
שם מדעי
 Myzomela rubratra ‏לסון, 1827

מיזומלה מיקרונזית (שם מדעי: Myzomela rubratra) הוא מין של עוף ממשפחת הדבשניים הנפוץ בטבע באיי מיקרונזיה.
ציפור זו מצויה במספר איים לאורך האוקיינוס השקט, ביניהם באיי מריאנה הצפוניים כמו רוטה, טיניאן וסאיפאן, כמו גם יאפ, איי צ'וק, פונפיי וקוסראי שבמיקרונזיה ובפלאו. בעבר הייתה אוכלוסייה שלה גם בגואם, אך היא נכחדה.
מאפיינים

המיזומלה מגיעה לאורך של 13 ס"מ בקירוב ובמראה מזכירה צופית והיא בעלת מקור מכופף דומה, המותאם ליניקת צוף מפתחי פרחים. היא בעלת נוצות אדומות ופנים, כנפיים וזנב שחורים ומקור שצבעו אפור כהה עד צהוב בבסיסו ולעיתים על כולו בעוד הרגליים אפורות.
היא מעופפת ביערות, ביצות מנגרובים, שיחיות, סוואנות, ואזורים מיושבים חקלאיים ועירוניים, בהם היא מחפשת צוף מפרחים אף שהיא ניזונה גם מחרקים וחסרי חוליות דומים. היא יכולה להימצא גם בהרים אך אלה נדירים במיקרונזיה.
לעיתים זוגות או קבוצות קטנות יאכלו יחד באותה טריטוריה אך לרוב בני המין הם טריטוריאליים ותוקפניים ויגנו על מקומם מעופות אחרים, בני אותו המין או בני מינים אחרים כמו לבן-עין מרוסן.
השפעתה של המיזומלה חשובה לפרחים המואבקים ובהיעדרה, כמו בגואם פרחים רבים נותרו ללא מאביקים ואיבדו מהפצתם, מה שגרר שינויים בערכת האקולוגית.
תת-מינים

M. r. asuncionis
M. r. dichromata
M. r. kobayashii
M. r. kurodai
M. r. major
M. r. rubratra
M. r. saffordi
הערות שוליים

↑  מיזומלה מיקרונזית באתר הרשימה האדומה של IUCN
תהליך ציקלוסטציונרי

תהליך ציקלוסטציונרי הוא תהליך בעל תכונות סטטיסטיות המשתנות באופן מחזורי עם זמן.
בתהליך ציקלוסטציונרי משולבים מספר תהליכים סטציונריים, לדוגמה: הטמפרטורה היומית המרבית בניו יורק יכולה להיות מודל לתהליך ציקלוסטציונריː הטמפרטורה המקסימלית ב-21 ביולי שונה סטטיסטית מהטמפרטורה ב-20 בדצמבר, עם זאת, היא מהווה קירוב סביר לטמפרטורה ב-20 בדצמבר של שנים שונות בהסתברות שווה. לפיכך, אנו יכולים לראות את התהליך האקראי מורכבים בטמפרטורות מקסימום יומיות של 365 תהליכים נייחים מופרדים, רק שכל אחד מהם לוקח ערך חדש פעם בשנה.
הגדרה

תהליך אקראי  X(t) הוא תהליך ציקלוסטציונרי אם פונקציית התוחלת והאוטוקורלציה שלו הן פונקציות מחזוריות עם אותו מחזור  T_{0} כלומר:
\forall t  \operatorname {E} [x(t)]=\operatorname {E} [x(t+T_{0})]
\forall t,\tau .  R_{x}(t;\tau )=R_{x}(t+T_{0};\tau )
פונקציית האוטוקורלציה מוגדרת על ידי הנוסחהː
ספקטרום התהליך הסציונרי מוגדר על ידי התמרת פורייה של פונקציית האוטוקורלציה, כלומרː
כאשר  \alpha  היא התדירות המחזורית.
יישומים

בתקשורת תהליכים ציקלוסטציונריים משמש לסנכרון אותות
באקונומטריקה, תהליכים ציקלוסטציונריים משמשים כדי לנתח את ההתנהגות המחזורית של השווקים הפיננסיים;
בתורת התורים תהליכים ציקלוסטציונריים משמשים לניתוח רשתות מחשבים ותנועת כלי רכב.
תהליכים ציקלוסטציונריים משמשים ללימוד והבנת תנודות תקופתיות במערכות מכניות הנובעים מהילוכים, בוכנות, שרשראות, וכדומה
ראו גם

תהליך סטוכסטי
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תהליך ציקלוסטציונרי".
הימור פתולוגי

| --- | --- |
 תחום:  פסיכיאטריה 
 גורם:  הימור 
 סיווגים
 ICD-10:  F63.0
 ICD-11:  6C50 
 
הימור פתולוגי היא הפרעה נפשית המתבטאת בהתמכרות להימורים. עיסוק בהימורים אינו מהווה כשלעצמו סימן למחלת נפש, אולם צורך כפייתי להמר, הפוגע קשות במהלך חייו התקין של הפרט, נחשב להפרעה נפשית שעלולה להיות קשה והרת אסון לאדם ולמשפחתו.